b"\n_START_ARTICLE_\nAct\xc3\xbaa\n_START_SECTION_\nHist\xc3\xb2ria\n_START_PARAGRAPH_\nRegistrat com a partit pol\xc3\xadtic a l'agost de 2017 a partir de la plataforma del mateix nom, es va nodrir de membres d'Esquerra Oberta descontents amb el rumb d'Esquerra Unida i de membres de la plataforma \xc2\xabConvivencia C\xc3\xadvica\xc2\xbb. Impulsat per Gaspar Llamazares i Baltasar Garz\xc3\xb3n, el manifest de la plataforma va ser signat, entre altres, per Jos\xc3\xa9 Antonio Mart\xc3\xadn Pall\xc3\xadn, Federico Mayor Zaragoza, Cristina Almeida, Lina G\xc3\xa1lvez, Teresa Aranguren, Carlos Berzosa, Luis Garc\xc3\xada Montero, Almudena Grandes, i Antonio Guti\xc3\xa9rrez. No obstant aix\xc3\xb2, despr\xc3\xa9s de la inscripci\xc3\xb3 com a partit, alguns signants sorpresos pel desenvolupament, com Antonio Guti\xc3\xa9rrez o Mart\xc3\xadn Pall\xc3\xadn, se'n van desentendre._NEWLINE_El partit es va adherir el 2018 a European Spring, el protopartit transnacional impulsat pel moviment DiEM25, liderat al seu torn per Yanis Varoufakis. Al desembre de 2018 va celebrar la seva primera confer\xc3\xa8ncia pol\xc3\xadtica, en la qual es va manifestar la \xc2\xabintenci\xc3\xb3 ferma de presentar-se a les pr\xc3\xb2ximes eleccions europees, auton\xc3\xb2miques i municipals\xc2\xbb (de l'any 2019). Pel que fa a les eleccions municipals de 2019 a Madrid, Act\xc3\xbaa va manifestar la seva voluntat de participar en la candidatura de M\xc3\xa9s Madrid.\n_START_SECTION_\nPosicions\n_START_PARAGRAPH_\nD'acord amb Antonio Elorza, la iniciativa, situada dins el marc dels diferents moviments sorgits a Europa de la descomposici\xc3\xb3 de la socialdemocr\xc3\xa0cia i dels successors del comunisme democr\xc3\xa0tic, va presentar el 2017 entre les seves prioritats la lluita contra la desigualtat, el despla\xc3\xa7ament del PP, l'ecologia i mesures anticorrupci\xc3\xb3."